Ուրեմն, Սահմանադրական խորհուրդ է մտել մի դիմում, որը ձևավորվել է կոռուպցիայով, շանտաժով և մարդասիրական արժեքների հանդեպ ձևավորված անսահման ցինիզմով: Իսկ Ֆրանսիայի Սահմանադրական խորհուրդն էլ կազմված է տարբեր մարդկանցից` նախկին նախագահներ, իրավագետներ, օրինագծի սահմանադրականությունը կասկածի տակ չառնող... Ուրեմն, մի նոր ահեղ գոտեմարտ է սպասվում, որի ելքերը կարող են դեռ մշուշոտ համարվել, չնայած արդեն հնչել են Սարկոզիի երկու հայտարարությունները, որոնք կարող են ցնցուղի դեր կատարել ՍԽ-ի համար, կամ էլ` առավել գրգռել Սարկոզիի հակառակորդներին: Դժվար չէ կռահել, որ Սահմանադրական խորհուրդ դիմած սենատորների «վճռականության» մեջ առկա է նաև ամերիկյան հետքը, քանզի, ինչպես արդեն գրել ենք, օրերս պետքարտուղար Հիլարի Քլինթոնի արած հայտարարությունը յուրատեսակ «մեսիջ» էր ֆրանսիացի սենատորներին, բոլոր նրանց, ովքեր ընդունում են ԱՄՆ-ին որպես աշխարհին թելադրող ուժ: